সেয়েহে ডিজেলৰ বৰ্দ্ধিত মূল্য হোৱাৰ পাছতো সমগ্ৰ অসমত পর্যায়ক্ৰমে "অসম বচাওঁ আহক" শীৰ্ষক বাছ যাত্ৰা কৰিব প্ৰদেশ কংগ্ৰেছে।
উক্ত সংবাদমেলত বৰদলৈয়ে কয় "এই যাত্ৰাসমূহৰ জৰিয়তে,দলৰ শীৰ্ষ নেতৃত্বই ৰাজ্যখনৰ আনকি একেবাৰে দূৰণিবটীয়া অঞ্চলসমূহলৈয়ো গৈ ৰাজ্যখনৰ জৰুৰী বিষয় তথা সমস্যাৰাজি লৈ ৰাইজৰ সৈতে আলোচনা কৰিব"।
বৰদলৈয়ে জানিব দিয়া অনুসৰি এই যাত্ৰা আৰম্ভ হব ১২ ফেব্ৰুৱাৰীৰ পৰা।শ্ৰীমন্ত শংকৰদেৱৰ জন্মস্থান তথা নগাওঁ জিলাৰ বটদ্ৰৱা বিধানসভা সমষ্টিৰ অন্তৰ্গত বৰদোৱা সত্ৰৰ পৰা শুভযাত্ৰা আৰম্ভ হব।
আনহাতে মহিলা কংগ্ৰেছৰ মুৰব্বী সুস্মিতা দেৱে তেওঁৰ যাত্ৰা আৰম্ভ কৰিব তেওঁৰ গৃহ চহৰ শিলচৰৰ পৰা আৰু এই যাত্ৰা সামৰি ল'ব বৰাক উপত্যকা।
